7. ΠΡΟΕΔΡΙΚΟΝ ΔΙΑΤΑΓΜΑ της 12/15 Νοεμ. 1930 Περί επεκτάσεως των διατάξεων των ν. 4202 και 4614 υπέρ μονίμων υπαλλήλων οργανισμών και επιχειρήσεων εκμεταλλευομένων σιδηροδρομικά δίκτυα. Από της ισχύος του παρόντος πάσαι αι διατάξεις: α)των νόμων: 1) 4202 περί κυρώσεως του από 11 Μαΐου 1929 Ν.Δ/τος περί διευκολύνσεως των δημοσίων υπαλλήλων προς απόκτησιν κατοικίας δια της οργανώσεως ειδικών συνεταιρισμών κλπ., 2)4614 περί συμπληρώσεως του ν. 4202 περί διευκολύνσεως των δημοσίων υπαλλήλων προς απόκτησιν κατοικίας κλπ., β)των διαταγμάτων προς εκτέλεσιν των ανωτέρω νόμων, και γ)των αποφάσεων: 1)του διοικητικού συμβουλίου του ταμείου παρακαταθηκών και δανείων, και 2)του συμβουλίου οικισμού των δημοσίων υπαλλήλων, εφαρμόζονται κατ’ αναλογίαν και κατά την κρίσιν του διοικητικού συμβουλίου του ταμείου παρακαταθηκών και δανείων και υπέρ των μονίμων υπαλλήλων των οργανισμών και επιχειρήσεων των εκμεταλλευομένων εν Ελλάδι σιδηροδρομικά δίκτυα, των συγκροτουμένων εις ειδικούς εκ σιδηροδρομικών αποκλειστικώς υπαλλήλων συνεταιρισμούς. 